**หลักเกณฑ์ในการพิจารณาจัดสรร**

**โครงการของคณะกรรมการพิจารณางบประมาณประจำปี ของมหาวิทยาลัยเทคโนโลยีราชมงคลธัญบุรี**

**1. โครงการที่ไม่สามารถเบิกจ่ายได้ และจะไม่ได้รับการพิจารณา อาทิเช่น**

1.1 การเดินทางไปต่างประเทศ

1.2 ค่าใช้จ่ายที่เบิกไม่ได้

1.3 ไม่รองรับกับยุทธศาสตร์และตัวชี้วัด

1.4 ซ้ำซ้อนกับส่วนกลางจัด

1.5 ไม่มีรายละเอียดโครงการ

1.6 บริการวิชาการควรจัดในจังหวัดเป้าหมาย (area base) ได้แก่ ปทุมธานี นครนายก ปราจีนบุรี สระแก้ว และฉะเชิงเทรา และวิทยากรควรเป็นวิทยากรภายใน หากใช้วิทยากรต่างหน่วยงานจะเป็นการบูรณาการร่วมกัน

**2. โครงการที่จัดโดยหน่วยงานส่วนกลาง**

2.1 โครงการพัฒนานักวิจัย (สวพ.จัด)

2.2 โครงการอบรมเข้าสู่ผลงานทางวิชาการ (สวท. / สวพ. จัด)

2.3 โครงการพัฒนาภาษาอังกฤษนักศึกษา (กองยุทธศาสตร์ฯ /ศิลปศาสตร์ จัด)

2.4 โครงการพัฒนาทักษะ ICT (สวส. จัด)

2.5 โครงการเทิดพระเกียรติ วันพ่อ-วันแม่ (กพน. จัด)

2.6 โครงการพัฒนาบุคลากรทั่วไป (กบค. จัด)

2.7 โครงการพัฒนาการสอนบัณฑิตนักปฏิบัติ (ศูนย์ HOC จัด)

2.8 โครงการจัดทำในงานภาคปฏิบัติ (ศูนย์ HOC จัด)

2.9 โครงการฝึกประสบการณ์วิชาชีพในสถานประกอบการ

(เบิกจากกองทุนพัฒนาบุคลากร)

**3. จัดโครงการหรือกิจกรรม**

3.1 ให้ดำเนินการให้แล้วเสร็จภายในเดือน มิถุนายน 2563 ทั้งนี้หากหน่วยงานมีความจำเป็นต้องจัดภายหลังเวลาที่กำหนดให้ขออนุมัติกับมหาวิทยาลัยเป็นกรณีไป

3.2 โครงการอื่นๆ ที่ขออนุมัติระหว่างปีจะพิจารณาตามความจำเป็นและสอดคล้องกับยุทธศาสตร์และแผนการพัฒนามหาวิทยาลัย

**4. โครงการพัฒนาศักยภาพบุคลากร**

ให้เสนอคำขอมาในวงเงินหัวละ 6,000 บาท ตามจำนวนบุคลากรที่ปฏิบัติงานจริง ในแต่ละหน่วยงาน โดยมีวัตถุประสงค์เพื่อเป็นการพัฒนาทักษะวิชาชีพเฉพาะของแต่ละหน่วยงานพัฒนาระบบการบริหารจัดการในหน่วยงาน เพิ่มประสิทธิภาพการปฏิบัติงาน ตามภารกิจของแต่ละหน่วยงาน ทั้งนี้ วงเงินที่จะได้รับอาจมีการปรับตามวงเงินงบประมาณ ที่มหาวิทยาลัยจะได้รับจัดสรรจาก สำนักงบประมาณในปี 2563 อีกครั้ง